**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SUBVENCIONIRANJU NAKUPA DELOVNIH ZVEZKOV**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo)

*PREDLAGATELJ:*

Aleš Bucik, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je dne 2. 6. 2015 na Občino Renče-Vogrsko naslovila prošnjo, da bi Občina Renče-Vogrsko tudi v prihodnjem šolskem letu sofinancirala nakup delovnih zvezkov, in sicer v enaki višini, kot so bila odobrena za šolsko leto 2014/2015. Zaradi zamud pri potrjevanju učbenikov s strani Ministrstva šola namreč še nima seznama učbenikov in delovnih zvezkov, posledično pa šola nima cene delovnih zvezkov. Lani je občina učencem OŠ Lucijana Bratkoviča Bratuša Renče odobrila do 6.200,00 EUR subvencioniranja nakupa delovnih zvezkov, učencem OŠ Ivana Roba Šempeter pri Gorici – Podružnična šola Vogrsko pa do 1.034,00 EUR. Skupno je bilo odobreno 7.234,00 EUR, na podlagi dejanskih plačil zahtevkov obeh šol pa nakazano 6.916,00 EUR, kar bo tudi osnova za letošnjo višino subvencioniranja.

*RAZLOGI ZA SPREJETJE SKLEPA:*

Nakup delovnih zvezkov predstavlja za starše velik strošek, še posebej zato, ker se je z uveljavitvijo Zakona o uveljavljanju pravic iz javnih sredstev bistveno spremenilo oz. poslabšalo uveljavljanje subvencioniranja šolske malice in kosila s strani pristojnega ministrstva. Starši so namreč upravičeni do subvencioniranja šolska malice le na podlagi odločbe Centra za socialno delo, ki o tem odloča po strogih merilih navedenega zakona.

*OCENA STANJA:*

Občina Renče-Vogrsko je v preteklih šolskih letih subvencionirala nakup obveznih delovnih zvezkov za vse učence v OŠ Lucijana Bratkoviča Bratuša Renče in OŠ Ivana Roba Šempeter pri Gorici – podružnična šola Vogrsko v višini 50 % nabavne vrednosti delovnih zvezkov. Proračunska sredstva so se nakazala na TRR OŠ Lucijana Bratkoviča Bratuša Renče in TRR OŠ Ivana Roba Šempeter pri Gorici na podlagi zahtevkov s priloženimi fotokopijami računov, ki jih sta jih Občini izstavili OŠ Lucijana Bratkoviča Bratuša Renče in OŠ Ivana Roba Šempeter pri Gorici, staršem pa so izstavili položnice za plačilo preostale polovice vrednosti delovnih zvezkov. Sredstva za sofinanciranje nakupa delovnih zvezkov v letu 2015 so v Občinskem proračunu planirana v višini 6.916,00 EUR.

Odbor za družbene dejavnosti je predlagal, da se sredstva dodelijo na enak način, kot lani, z upoštevanjem planiranih proračunskih sredstev, ki znašajo 6.916,00 EUR. Skladno z navedenim predlagamo, da se sredstva v planirani višini 6.916,00 EUR dodelijo na naslednji način:

1. OŠ Lucijana Bratkoviča Bratuša Renče se dodeli do 5.948,00 EUR,
2. OŠ Ivana Roba Šempeter pri Gorici – podružnična šola Vogrsko se dodeli do 968,00.

Subvencioniranje na učenca ne sme presegati 50 % nabavne vrednosti.

Subvencioniranje na predlagani način bi pomenilo okoli 38 % sofinanciranja nakupa delovnih zvezkov. Lani je bil namreč celotni strošek nakupa delovnih zvezkov ocenjen na 18.176,00 EUR.

*CILJI IN NAČELA:*

Sofinanciranje nakupa delovnih zvezkov bi pripomoglo k izenačenju položaja vseh otrok ne glede na socialno stanje v družini. Starši bi imeli večjo možnost, da bi svojim otrokom zagotovili udeležbo v drugih programih, ki so plačljivi. Mnogim staršem bi navedena subvencioniranja precej izboljšala finančni položaj.

*FINANČNE IN DRUGE POSLEDICE:*

Subvencioniranje bi se izvršilo na enak način kot za tekoče šolsko leto in v planirani višini proračunskih sredstev.

Pripravila:

Vladka Gal Janeš, Višja svetovalka I

*Predlog akta:*

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo) je občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

Občina Renče-Vogrsko bo v šolskem letu 2015/2016 subvencionirala nakup obveznih delovnih zvezkov za vse učence v:

1. OŠ Lucijana Bratkoviča Bratuša Renče v višini do 5.948,00 EUR in
2. OŠ Ivana Roba Šempeter pri Gorici – podružnična šola Vogrsko, ki imajo stalno prebivališče v Občini Renče-Vogrsko, v višini do 968,00 EUR.

Subvencioniranje nakupa delovnih zvezkov za posameznega učenca ne sme presegati 50 % nabavne vrednosti.

2.

Proračunska sredstva se bodo nakazala na TRR OŠ Lucijana Bratkoviča Bratuša Renče in TRR OŠ Ivana Roba Šempeter pri Gorici na podlagi zahtevkov s priloženimi fotokopijami računov in seznami učencev z navedbami imen, priimkov in naslovov upravičencev, ki jih Občini izstavita OŠ Lucijana Bratkoviča Bratuša Renče in OŠ Ivana Roba Šempeter pri Gorici.

3.

Ta sklep prične veljati naslednji dan po objavi v Uradnih objavah v Občinskem glasilu.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_\_\_\_\_\_\_\_\_\_

Aleš Bucik Župan